મુંબઈ, તા. 13 : મુંબઈમાં ઉષ્ણતામાનનો પારો વધીને 37 ડિગ્રી સેલ્શિયસ સુધી પહોંચ્યો છે તેથી લોકો ગરમીથી પરેશાન છે. ચોમાસાએ વિદાય લેતાં પાણીજન્ય બીમારીઓનું જોર ઘટયું છે, પણ ભારે ગરમીને લીધે તાવ, શરદી, ઉધરસ, માથાનો દુખાવો, આંખમાં બળતરા, શરીરમાં પાણી ઘટી જવું અને ચામડીના રોગોની ફરિયાદો વધી છે. આગામી દિવસોમાં ઉષ્ણાતામાન હજી વધશે. આજે કોલાબા અને સાંતાક્રુઝમાં ઉષ્ણતામાન 37 ડિગ્રી સેલ્શિયસ હતું. ગરમ પવન અને બફારો વધશે તેથી હજી થોડા દિવસ મુંબઈગરા પરસેવે રેબઝેબ થતા રહેશે.